Zaradi zahtevnosti naš Program žal ni primeren za osebe, ki trenutno jemljejo antidepresive, antipsihotike in so odvisni od alkohola, trdih ali mehkih drog oz. so te situacije presegli v zadnjih parih letih. Pristop k Programu bi prav prijazno odsvetovali tudi osebam, ki imajo trenutno v življenju hujše težave (na katerem koli področju), absolventom raznih fakultet oz. še aktivnim študentom ter osebam, ki se še vedno v veliki meri ukvarjajo z drugimi oz. pričakujejo, da se bo za njihov napredek spremenil svet. Drugače povedano, pristop k Programu mehko odsvetujemo osebam, ki se o vzrokih (v sebi) za svoje fizično/čustveno/mentalno stanje še niso pričeli spraševati oz. jim je prevzemanje odgovornosti zase relativni izziv. Iskanje vzrokov za svoje težave zunaj sebe, pretirana kritika drugih, okolja, sveta, iskanje napak zunaj sebe itd… – vse to je seveda povsem v redu in del našega življenja, ni pa to kompatibilno z našim Programom, žal. Naša šola tudi ni namenjena New Age bežanju pred odgovornostjo v življenju v upanje na odrešitev s strani vesoljcev ali nekih čudežnih bitij, intelektualiziranju, nabiranju teorije in niti akademskim debatam ali pridobivanju papirnih potrdil ali diplom. ATCT je namenjena realnemu, prizemljenemu in konkretnemu osebnemu in duhovnemu napredku v vsakdanjem življenju in istočasno usposabljanju za svetovalce/ke terapije TCT. In, nenazadnje, naš Program (iz našega vidika) morda ni primeren za tiste, ki želijo prejeti absolutne in dokončne potrditve in navodila o smislu življenja, obstoju, Bogu itd… Nimamo vseh odgovorov, naše znanje ni popolno; znanje, ki ga nudimo sicer temelji na najnovejših dognanjih moderne znanosti, vendar tudi kot tako ni absolutno. Tehnike in metode, ki jih na naši šoli lahko prejmete, so sicer preverjeno učinkovite, niso pa čarobna palica ali čudežna pilula za vse tegobe. Drugače povedano: naš Program vam ne more dati več, kot lahko iz sebe naredite sami.